ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 3 දරන ශ්‍රී ලංකා සැපයුම් හා
ද්‍රව්‍ය කළමනාකරණ
ආයතනය පනත
සහතිකය සටහන් කළේ 1981 ජනවාරි මස 29 වන දින)
ආණ්ඩුවේ නියමය පරිදි මුද්‍රණය කරන ලදී.
1981 ජනවාරි මස 30 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයේ ගැසට්
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1981 අංක 3 දරන ශ්‍රී ලංකා සැපයුම් හා ද්‍රව්‍ය කළමනාකරණ
ආයතනය පනත
[සහතිකය සටහන් කළේ 1981 ජනවාරි මස 29 වන දින1

ශ්‍රී ලංකා සැපයුම් හා ද්‍රව්‍ය කළමනාකරණ ආයතනය සංස්ථාගත
කිරීම සඳහා වූ පනතකි.

සැපයුම් හා ද්‍රව්‍ය කළමනාකරණ ආයතනය " යනුවෙන් හඳුන් පුර්විකාම.
වනු ලබන හා සඳහන් කරනු ලබන ආයතනයක්, සැපයුම් හා ද්‍රව්‍ය
කළමනා කරණය පිළිබඳ එකී ආයතනයට සම්බන්ධ සියලු කරුණු,
මූලධර්ම, පිළිවෙත් සහ ශිල්පීයකුම වැඩි දියුණු කිරීම සඳහාත්, එකී
ආයතනයේ සාමාජිකයන් එකඟ වූ අතුරු ව්‍යවස්ථා අනුව, ඵලදායී
ලෙස ක්‍රියාත්මක කිරීමේ සහ කරගෙන යාමේ කාර්යය සඳහාත්
එක් දහස් නවසිය හැත්තෑ දෙවන වර්ෂයේ දී පිහිටුවනු ලැබූ
හෙයින් ද:
එකී ආයතනය පිහිටුවනු ලැබුවේ යම් පරමාර්ථ හා කරුණු සඳහා ද
ඒ පරමාර්ථ හා කරුණු කීපය එකී ආයතනය විසින් මේ දක්වා
සාර්ථක ලෙස ක්‍රියාත්මක කර හා ඉටු කර ඇති හෙයින් සහ ඒ
ආයතනය සංස්ථාගත කරනු ලැබීමට ඉල්ලුම් කර ඇති හෙයින් ද එකි
ඉල්ලීම ඉෂ්ට කිරීම මහජන යහපතට ඉවහල් වන හෙයින් ද:
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1981 අංක 3 දරන ශ්‍රී ලංකා සැපයුම් හා ද්‍රව්‍ය
කළමනාකරණ ආයතනය පනත යනුවෙන් හඳුන්වනු ලැබේ.

2. (මෙහි මින් මතු " ආයතනය '' යනුවෙන් සඳහන් කරනු
ලබන) සැපයුම් හා ද්‍රව්‍ය කළමනාකරණ ආයතනයේ
සංස්ථාගත සාමාජිකයන්ව සිටින තැනැත්තන් හෝ මෙයින්
සංස්ථාපනය කරනු ලබන සංස්ථාවට මින් මතු සංසථාගත
සාමාජිකයන් වශයෙන් බඳවා ගනු ලබන තැනැත්තන් (ඔවුන්
සංස්ථාගත සාමාජිකයන් ලෙස සිටින තාක් කල්) මේ පනත
ආරම්භ වීමේ දින සිට හා ඉන් පසු, (මෙහි මින් මතු “ සංස්ථාව ”
යනුවෙන් සඳහන් කරනු ලබන) · ශ්‍රි ලංකා සැපයුම් හා ද්‍රව්‍ය
කළමනාකරණ ආයතනය යන නාමය සහ අභිධානය යටතේ
අවිච්ඡින් න පැවැත්මක් ඇති සංස්ථාවක් බවට පත වී, එසේ
පැවතිය යුතුය. එකී නාමයෙන් සියලු අධිකරණයන්හි එය
විසින් නඩු පවරනු ලැබීම හා එයට විරුද්ධව නඩු පවරනු ලැබීම
කළ හැකි ය. තව ද, පොදු මුද්‍රාවක් තබා ගැනීමේ, පාවිච්චි කිරීමේ
සහ සංස්ථාවේ අභිමතය හා කැමැත්ත පරිදි එය වෙනස් කිරීමේ
පූර්ණ බලය හා අධිකාරය එයට ඇත්තේය.

3. සංස්ථාව සංස්ථාපනය කරනු ලබන්නේ මෙහි පහත
ප්‍රකාශිත පොදු පරමාර්ථ පිණිස වේ :-

(අ) සැපයුම් හා ද්‍රව්‍ය කළමනාකරණය පිළිබඳ මූලධර්ම, ශිල්පීය
ක්‍රම, පිළිවෙත් ප්‍රවර්ධනය කිරීම හා වැඩි දියුණු කිරීම;

(ආ) සැපයුම් හා ද්‍රව්‍ය කළමනා කරණය පිළිබඳ පත්‍රිකා කියවීම
සඳහා සහ ඒ හා සම්බන්ධ කරුණු සාකච්ඡා කිරීම සඳහා
නිතිපතා රැස්වීම් පැවැත්වීම;

(ඇ) සැපයුම් හා ද්‍රව්‍ය කළමනාකරණ කී ක්ෂේත්‍රයෙහි වැඩ කටයුතු
වලට බලපාන සැපයුම් කටයුතු පිළිබඳ ක්‍රියාකාරිත්වය ගැන
පර්යේෂණ භාර ගැනිම සහ ශිල්පීය ක්‍රම වැඩි දියුණු කිරීම
හා යම් සංවර්ධනයක් පිළිබඳව පරීක්ෂා කර වාර්තා කිරීම;

(ඈ) සැපයුම් හා ද්‍රව්‍ය කළමනාකරණයෙහි නියුක්ත තැනැත
තන්ගේ දැනුම පෘථුල කිරීමේ අදහසින් ශ්‍රී ලංකාවෙහි
හෝ ඉන් පිටත, සම්මේලන, සම්මන්ත්‍රණ, ප්‍රසිද්ධ දේශන
සහ සමූහ අධ්‍යයනය ආරම්භ කිරීම, ඒවා සංවිධානය
කිරීම සහ පැවැත්වීම;

(ඉ) සංස්ථාවේ සාමාජිකත්වය සඳහා සුදුසුකම් ලැබීමේ පාඨමාලා
සහ විභාග පැවැත්වීම සහ සැපයුම් හා ද්‍රව්‍ය කළමනාකරණ
යෙහි නියුක්ත තැනැත්තන්ගේ ප්‍රවීණතාව පරීක්ෂා කර
බැලීම සහ ප්‍රවීණතා සහතික ප්‍රදානය කිරීම;

(ඊ) විවිධ සාමාජික ශ්‍රේණි වලට ඇතුළත් කර ගැනීම සඳහා
අපේක්ෂකයන්ගේ සුදුසුකම තක්සේරු කිරීම;

(උ) සංස්ථාවේ සාමාජිකයන්ගේ සහ ශ්‍රී ලංකාවේ හෝ ඉන්
පිටත මහජනයාගේ හෝ ඉන් යම් කොටසක යහපත
පිණිස සැපයුම් හා ද්‍රව්‍ය කළමනාකරණය පිළිබඳ අධ්‍යයන
කටයුතු සඳහා විද්‍යාල, ආයතන, ශාස්ත්‍රාල, පුස්තකාල
හෝ පර්යේෂණ මධ්‍යස්ථාන පිහිටු වීම, නඩත්තු කිරීම
හෝ ඊට ආධාර දීම හෝ පවත්වා ගෙන යාම;

(ඌ) සංස්ථාවට විශේෂ වැදගත්කමක් ඇති විෂයයන් පිළිබඳ
අධ්‍යයන කටයුතු කිරීමට සංස් ථාවේ සාමාජිකයන්ට
අවස්ථා සලසා දීම සහ හැකි අවස්ථා වල දී ඒ අධ්‍යයන
කටයුතු පළ කිරීම සඳහා සංවිධානය කිරීම;

(එ) සැපයුම් හා ද්‍රව්‍ය කළමනා කරණයෙහි නියුක්ත සියලු
තැනැතතත් අතර වෘත්තීය පැවැත්ම පිළිබඳ උසස්
චර්යාධර්ම පද්ධතියක් ඇති කොට ක්‍රියාත්මක කිරීම;

(ඒ) නවින කර්මාන්ත ක්ෂේත්‍රයෙහි කාර්යක්ෂම ලෙස මිල දී
ගැනීම්, සැපයුම් හා ද්‍රව්‍ය කළමනාකරණය පිළිබඳ වැදගත්
කම ගැන පුළුල් පිළිගැනීමක් ලබා ගැනීම සහ ඒ පිළිබඳව
වෘත්තීය තත්ත්වය වැඩි දියුණු කිරීම සහ රජයේ ව්‍යාපාර,
කාර්මික ව්‍යාපාර ආයතන හෝ සමාගම් සඳහා මිල දී ගැනීම්
වල සහ සැපයුම් වල නියුක්ත තැනැත්තන් අතර ආශ්‍රය
සහ මිත්‍ර සම්බන්ධතා ඇති කිරීම;

(ඔ) ශ්‍රී ලංකාවේ සැපයුම් හා ද්‍රව්‍ය කළමනාකරණය පිළිබඳ
වැදගත්කම ගැන මහජන උනන්දුව ඇති කිරීම සහ ඒ
වැදගත්කම ගැන මහජන අවබෝධය ප්‍රගුණ කිරීම;

(ඕ) ශ්‍රී ලංකාවේ සහ වෙනත් රටවල්වල සමාන හෝ සමාන්තර
සම්බන්ධතා ඇති සංගම් සමඟ සම්බන්ධකම් ඇති කර
ගැනිම, ප්‍රගුණ කිරීම සහ පවත්වා ගෙන යාම; සහ

(ක) ඉහත කී පරමාර්ථ හෝ ඉන් යම් පරමාර්ථයක් මුදුන්
පමුණුවා ගැනීමට ආනුශික හෝ ඉවහල් වන වෙනත්
සියලුම ක්‍රියා සහ දේවල් කිරීම.

4. සංස්ථාවේ පරමාර්ථ ඉටු කිරීම සඳහා අවශ්‍ය බැංකු ගිණුම්
විවෘත කිරීමේ, පවත්වා ගෙන යාමේ සහ වැසිමේ ද ඇප ඇතිව හෝ
නැතිව මුදල් ණයට ගැනීමේ හෝ ලබා ගැනීමේ ද ප්‍රදානයන් සහ
පරිත්‍යාග භාර ගැනීමේ සහ එකතු කිරීමෙ ද සංස්ථාවේ අරමුදල්
ආයෝජනය කිරීමේද සේව පිරිස් නියුක්ත කර ගැනීමේ, සේවයෙහි
නියුක්ත කිරීමේ සහ පහ කිරීමේ ද බලය ඇතුළුව, සංස්ථාවේ
පරමාර්ථ හෝ ඒ පරමාර්ථ අතුරින් යම් පරමාර්ථයක් ප්‍රවර්ධනය
කිරීම හෝ නංවාලීම සඳහා අවශ්‍ය හෝ යෝග්‍ය කවර ආකාරයක
හෝ සියලු ක්‍රියා කිරීමේ ද කරුණු ඉටු කිරීමේ ද දේවල් ක්‍රියාවේ
යෙදීමේ ද බලය සංස්ථාවට තිබිය යුතුය.

5. (1) සභාපතිගෙන් ද, උපසභාපතිවරු තිදෙනාගෙන් ද, ලේකම්
ගෙන් ද, භාණ්ඩාගාරිකගෙන් ද, සංස්ථාවේ තත් කාලයේ බල
පවත්නා අතුරු ව්‍යවස් ථාවලින් විධිවිධාන සලස්වා ඇති පරිදි වූ සහ
ඒ අතුරු ව්‍යවස්ථා අනුව තෝරා පත් කර ගනු ලබන වෙනත්
තැනැත්තන්ගෙන් ද සමන්විත සභාවක් මගින් සංස්ථාවේ
කටයුතු, එකී අතුරු ව්‍යවස්ථා වලට යටත්ව, පරිපාලනය කළ යුතු ය.
(2) මේ පනත ක්‍රියාත්මක වන දිනයේ දී ධුර දරන ආයතනයේ
සභාව සංස්ථාවේ ප්‍රථම සභාව විය යුතුය.

6. (1) සංස්ථාවේ යම් මහා සභා රැස්වීමක දී, ඡන්දය දෙන
සාමාජිකයන්ගේ අවශ්‍ය වැඩි ඡන්දයෙන් සංසථාව විසින්, සංසථා
වේ කටයුතු කළමනාකරණය කිරීම සඳහා සහ එහි පරමාර්ථ මුදුන්
පමුණුවා ගැනීම සඳහා, මේ පනතේ විධිවිධාන වලට අනනුකූල
නොවන අතුරු ව්‍යවස්ථා කලින් කල සදනු ලැබීම නීත්‍යනුකූල
වන්නේ ය. එවැනි අතුරු ව්‍යවස් ථා සාදන ලද විට, එවැනිම සභා
රැස් වීමක දී ඒ ආකාරයෙන් ම ඒවා වෙනස් කිරීම ද ඒවාට යමක්
එකතු කිරීම ද ඒ ව. සංශෝධනය කිරිම ද පරිච්ඡින්න කිරීම ද කරනු
ලැබිය හැකිය.
( 2 ) මේ පනත ක්‍රියාත්මක වන දිනයෙහි බල පවත්නා ආයතන
යේ අතුරු ව්‍යවස් ථා මේ වගන්තිය යටතේ සාදන ලද සංස්ථාවේ
අතුරු ව්‍යවස්ථා ලෙස සලකනු ලැබිය යුතු අතර ඒවා මේ පනත
යටතේ සාදනු ලබන අතුරු ව්‍යවස්ථා මගින් වෙනස් කිරීම,
ඒවාට යමක් එකතු කිරීම, ඒවා සංශෝධනය කිරීම, පරිච්ඡින
කිරීම හෝ ප්‍රතියෝජනය කිරීම කළ හැකිය.
(3) සංස්ථාවේ සාමාජිකයන් සංස්ථාවේ අතුරු ව්‍යවස්ථාවලට

7. යම් මිලට ගැනීමක්, ප්‍රදානයක්, තෑගි කිරීමක්, අන්තිම
කැමති පත්‍රයකින් දේ පළ බැහැර කිරීමක් කරණ කොටගෙන
වෙනත් ආකාරයකින් හෝ සංස්ථාව සතු වන්නා වූ යම් චංචල
නිශ්චල දේ පළක් භාර ගෙන සතුව තබා ගැනීමට නීතියෙහි ලා
සංස්ථාවට හැකියාව හා ශක්නුතාව ඇත්තේ ය. තව ද ඒ සියලු
දේ පළ, ඒවා විකිණීමට, උකස් කිරීමට, බදු දීමට, හුවමාරු කිරීමට
හෝ අන්‍යාකාරයකින් බැහැර කිරීමට සම්පුර්ණ බලය ඇතිව, සංස්ථා
වේ තත් කාලයේ බල පවත්නා අතුරු ව්‍යවස්ථා වලට යටත්ව, මේ
පනතේ කාර්ය සඳහා සංස්ථාව විසින් සංස්ථාව සතුව තබාගත
යුතුය.

8. සංස්ථාව -
(අ) සංස්ථාව විසින් පවත්වනු ලබන යම් විභගයකට හෝ
අධ්‍යයන පාඨමාලාවකට ඇතුළත් කර සඳහා
සාධාරණ යයි සංස්ථාව සලකන ගාස්තු;
(ආ) සංස්ථාවේ යම් සාමාජික ශ්‍රේණියකට තැනැත්තන් තෝරා
ගැනීම සඳහා ගාස්තු; සහ
(ඇ) සංස්ථාව විසින් සලසනු ලබන සේවාවන් සම්බන්ධයෙන්
සාධාරණ යයි සංස්ථාව සලකන ග්‍රාහක මුදල් හා ගාස්තු
සංස්ථාවේ සාමාජිකයන්ගෙන්
අය කර ගැනීමට නීතියෙහි ලා හැකියාව හා ශක්නුතාව
ඇත්තේය.

9. ශ්‍රී ලංකාවේ මිල දී ගැනීම්, සැපයුම් හා ද්‍රව්‍ය කළමනාකරුවන්
ලෙස වෘත්තියේ යෙදී සිටින හෝ ක්‍රියා කරන තැනැත්තන් අතර
විනය පාලනය කිරීම සඳහා විනය පාලන කාරක සභා පත් කිරීමට
සහ කලින් කල අවශ්‍ය යයි පෙනී යන වෙනත් පියවර ගැනීමට
සංස්ථාවට බලය ඇත්තේය.

10. මෙි පනතේ කාර්ය සඳහා, මේ පනත ක්‍රියාත්මක වන
අවස්ථාවේ දී පවතින ආයතනයේ සියලුම ණය හා බැරකම් මෙයින්
සංස්ථාපනය කරනු ලබන සංස්ථාව විසින් ගෙවිය යුතු අතර,
ආයතනයට අය විය යුතු සියලු ණය සහ ආයතනයට ලැබිය යුතු
ග්‍රාහක මුදල්, දායක මුදල් සහ ගාස්තු සංස්ථාවට ගෙවනු ලැබිය
යුතුය.

11. සභාවේ බලය ඇතිව සහ සභාවේ සාමාජිකයන් දෙදෙනකු
සහ තත් කාර්යය සඳහා සභාව විසින් පත් කරනු ලබන පරිදි වූ
තැනැත්තන් සංඛ්‍යාවක් ඉදිරිපිට දී හැර කිසිම සංධන පත්‍රයකට
සංස්ථාවේ මුද්‍රාව නොතැබිය යුතු අතර, ඔවුන් පැමිණ සිටිය බවට
සළකුණක් වශයෙන් ඔවුන් විසින් සාධන පත්‍රයෙහි තම නම් අත්සන්
කළ යුතු ය. තවද, එසේ අත්සන් කිරීම යම් තැනැත්තකු
සාක්ෂිකරුවකු වශයෙන් කරන අත්සන් කිරීමට බාහිරව විය යුතුය.

12. මේ පනතෙහි සඳහන් තැනැත්තන්ගේ හා ඔවුන් මගින්
ඔවුන්ගෙන් හෝ ඔවුන් යටතේ හිමිකම් පාන්නවුන්ගේ අයිති
වාසිකම්වලට හැර, ශ්‍රී ලංකා ජනරජයේ හෝ යම්, රාජ්‍ය මණ්ඩලයක
හෝ සංස්ථාවක හෝ වෙනත් යම් තැනැත්තන්ගේ හෝ අයිති
වාසිකම්වලට මේ පනතෙහි ඇතුළත් කිසිවකින් හානියක් හෝ
බලපෑමක් හෝ නොවන්නේ ය.